સામ-સામા છેડે ઉભેલા બંને સમુદાયોના અભિગમ પર દ્દષ્ટિપાત કરીએ તો એવું લાગે છે કે, હિન્દુ સાંપ્રદાયિકતાની રાજનીતિ કરવાવાળા કેટલાંક લોકો ભારતના બંધારણને બદલવાની કે મનુસ્મૃતિમાં વર્ણવાયેલા કેટલાંક વિવાદાસ્પદ ધોરણો સ્વીકારવાની નીતિ પર પાછલા બારણે સક્રિય હોય કે સામે પક્ષે મનુસ્મૃતિ જેવા પુરાણકાળના ગ્રંથને સમયના સંદર્ભમાં સમજ્યા વગર કે પૂરતા અભ્યાસ વગર ‘સંકીર્ણ બ્રાહ્મણવાદી વિચારધારા’ કહીને તિરસ્કારભરી નજરે જોવાનો અભિગમ હોય, એ બંને નિર્ભેળ સત્યથી ઘણાં દૂર સમજાય છે.